CELEX: 62009CN0109
Language: et
Date: 2009-03-23 00:00:00
Title: Kohtuasi C-109/09: Eelotsusetaotlus, mille esitas Bundesarbeitsgericht (Saksamaa) 23. märtsil 2009 — Deutsche Lufthansa AG versus Gertraud Kumpan

20.6.2009   
            
            
               ET
            
            
               Euroopa Liidu Teataja
            
            
               C 141/25
            
         Eelotsusetaotlus, mille esitas Bundesarbeitsgericht (Saksamaa) 23. märtsil 2009 — Deutsche Lufthansa AG versus Gertraud Kumpan
   (Kohtuasi C-109/09)
   2009/C 141/44
   Kohtumenetluse keel: saksa
   
      Eelotsusetaotluse esitanud kohus
   
   Bundesarbeitsgericht
   
      Põhikohtuasja pooled
   
   
      Kassatsioonkaebuse esitaja: Deutsche Lufthansa AG
   
      Vastustaja kassatsioonimenetluses: Gertraud Kumpan
   
      Eelotsuse küsimused
   
   
               1.
            
            
               Kas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1), artiklit 1, artikli 2 lõiget 1 ja artikli 6 lõiget 1 ja/või ühenduse õiguse üldpõhimõtteid tuleb tõlgendada nii, et nendega on vastuolus 1. jaanuaril 2001 jõustunud siseriiklik õigusnorm, mille kohaselt võib töötajatega sõlmida tähtajalisi töölepinguid muude eeltingimuste puudumise korral üksnes seetõttu, et töötajad on saanud 58-aastaseks?
            
         
               2.
            
            
               Kas ETUC-UNICE-CEEP raamkokkuleppe, mis jõustati nõukogu 28. juuni 1999. aasta direktiiviga 1999/70/EÜ (2), klausli 5 lõiget 1 tuleb tõlgendada nii, et sellega on vastuolus siseriiklik õigusnorm, mis lubab muude eeltingimuste puudumise korral sõlmida ajalise piiranguta piiramatu arv järjestikuseid objektiivse aluseta tähtajalisi töölepinguid üksnes seetõttu, et töötaja on tähtajalisele tööle asumise ajaks saanud 58-aastaseks ja puudub otsene seos sama tööandjaga varem sõlmitud tähtajatu töösuhtega?
            
         
               3.
            
            
               Kui vastus esimesele ja/või teisele küsimusele on jaatav:
               Kas siseriiklikud kohtud peavad jätma siseriikliku õigusnormi kohaldamata?
            
         
      (1)  EÜT L 303, lk 16.
   
      (2)  EÜT L 175, lk 43.